**Информация от отчета за дейността през 2019 г. на инспектората на Комисията за противодействие на корупцията и за отнемане на незаконно придобитото имущество (КПКОНПИ/Комисията) – основни моменти**

Със Заповед № РД-06-77 от 24.02.2020 г. председателят на КПКОНПИ е утвърдил Отчета за дейността на инспектората на КПКОНПИ.

В срок до 31 януари 2019 г. инспекторатът представя ежегоден отчет до председателя на Комисията за противодействие на корупцията и за отнемане на незаконно придобитото имущество (КПКОНПИ/Комисията) за своята дейност през предходната календарна година. [[1]](#footnote-1)

**1. Правна рамка на дейността на Инспектората на КПКОНПИ**

* Инспекторатът осъществява дейността си в съответствие със задачите и функциите, произтичащи от:
* Закона за противодействие на корупцията и за отнемане на незаконно придобитото имущество (ЗПКОНПИ);
* Правилника за устройството и дейността на Комисията за противодействие на корупцията и за отнемане на незаконно придобитото имущество и на нейната администрация (Правилника);
* Вътрешни правила за организацията на дейността на инспектората на Комисията за противодействие на корупцията и за отнемане на незаконно придобитото имущество [[2]](#footnote-2),
* Закона за администрацията (ЗАдм.), действащото законодателство, както и вътрешните актове на Комисията и на председателя на КПКОНПИ.
* Инспекторатът подпомага председателя на КПКОНПИ за осъществяване на контрол на структурните звена в администрацията на Комисията.
* Инспекторатът е на пряко подчинение на председателя на Комисията и осъществява контрол, като следи за спазването на нормативните актове и актовете на председателя на Комисията при осъществяване на дейността на структурните звена в администрацията на КПКОНПИ.
1. **Основни насоки на дейността през 2019 г.**
* Инспекторатът на КПКОНПИ планира дейността си чрез стратегически [[3]](#footnote-3) и годишен план [[4]](#footnote-4).
* Извършените проверки и дейности от страна на Инспектората са в изпълнение на одобрените четири основни стратегически цели в работата на контролното административно звено за периода 2019-2024 г.[[5]](#footnote-5):
* подобряване функционалността на администрацията на КПКОНПИ чрез повишаване на ефективността и качеството на дейността й;
* подобряване дейността на администрацията по провеждане на държавната антикорупционна политика; вътрешен контрол и оптимизиране дейността по превенция на корупцията;
* предотвратяване и отстраняване на нарушения при функционирането на администрацията;
* повишаване на качеството и ефективността на дейността на инспектората на КПКОНПИ.
* Реализираните проверки (планови и извънпланови) са след разпореждане от председателя на Комисията. В одобрения от органа по назначението Годишен план, на база ефективния фонд работно време, се разпределя предварително времето, необходимо за съответния вид проверка [[6]](#footnote-6).

Разпределението на ефективния фонд работно време през 2019 г. на служителите в инспектората, съгласно одобрения Годишен план за дейността, е дадено в графиката по-долу:

**3. Реализирани проверки и дейности**

3.1. През отчетния период за извършени общо 8 (осем) проверки, както следва:

* 7 (седем) планови и
* 1 (една) извънпланова.
	1. Други дейности, осъществявани от служителите на инспектората на КПКОНПИ през 2019 г.
* Постоянен мониторинг по отношение на постъпилите сигнали, съдържащи твърдения за корупция, корупционни прояви и/или конфликт на интереси за служителите в администрацията на КПКОНПИ, съгласно заповед на председателя на КПКОНПИ [[7]](#footnote-7).

В инспектората на Комисията са получени общо 9 (девет) броя сигнали (по два от тях е извършена предварителна проверка, тъй като са срещу служители от администрацията на КПКОНПИ, а седем – са препратени по компетентност на дирекция „Противодействие на корупцията“).

* Считано от 01.01.2019г. инспекторатът на Комисията приема декларации за имущество и интереси по чл. 35, ал. 1, т. 2 и т. 4 от ЗПКОНПИ, подадени от служителите от администрацията на КПКОНПИ - лица по § 2, ал.1, т. 1 ДР на ЗПКОНПИ - и ги завежда в нарочен хартиен регистър [[8]](#footnote-8).

От 01.01.2019г. до края на календарната година в инспектората на КПКОНПИ са постъпили и са входирани общо 405 бр. декларации за имущество и интереси.

В инспектората се съхраняват и подадените през 2018г. декларации за имущество и интереси, подадени по реда на ЗПКОНПИ от служителите от администрацията на КПКОНПИ – общо 449 бр.

* В изпълнение на законовите изисквания [[9]](#footnote-9), са определени длъжностни лица от състава на инспектората на Комисията [[10]](#footnote-10), които да съставят и връчват актове за установяване на административни нарушения за служители в администрацията на КПКОНПИ [[11]](#footnote-11).

 Предприети са съответните действия по образуване на административнонаказателни производства срещу общо 9 (девет) броя служители на КПКОНПИ, за които проверката на подадените към 10.08.2018г. встъпителни и ежегодни декларации по чл. 35, ал. 1, т. 2 и т. 4 от ЗПКОНПИ е приключила със заключение за несъответствие [[12]](#footnote-12).

Съставени са общо 9 (девет) броя актове за установяване на административни нарушения, с които са образувани административнонаказателни производства срещу нарушителите.

От образуваните общо 9 (девет) броя административнонаказателни производства, едно е приключило с резолюция за прекратяване, а останалите 8 (осем) - с предупреждение по чл. 28, б.“а“ от ЗАНН.

* От състава на инспектората е определена постоянна комисия (с резервен член), която да извършва проверките за установяване на конфликт на интереси по отношение на служителите в администрацията на КПКОНПИ [[13]](#footnote-13). През 2019 г. не е образувано производство за установяване конфликт на интереси за служител в администрацията на Комисията.
* Обучения и срещи:
* през 2019г. двама служители от инспектората са преминали обучение на тема „Защита и прозрачност“;
* представител на контролното звено е определен за лектор в проведено обучение за антикорупционните планове в Института по публична администрация на служители от държавните ведомства;
* участие в Годишната среща на инспекторатите[[14]](#footnote-14) – обсъдени са новите промени в АПК, практика по прилагането на ЗПКОНПИ, както и Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните органи.
* Служители от инспектората са взели участие при подготовката на нормативни и вътрешни актове, свързани с дейността на КПКОНПИ и на администрацията, която я подпомага.

**Извод:**

През 2019г. са изпълнени възложените от председателя на КПКОНПИ проверки и дейности.

**Изготвил:**

**Атанаска Георгиева (п)**

 **ръководител на инспектората на КПКОНПИ**

1. чл. 46, ал. 8 от Закона за администрацията, чл. 21, ал. 11 от ПУДКПКОНПИНА, във връзка с чл. 11, ал. 1, т. 5 от Вътрешните правила за организацията на дейността на инспектората на КПКОНПИ [↑](#footnote-ref-1)
2. утвърдени със заповед № РД-06-420/10.08.2018г. на председателя на КПКОНПИ, изм. заповед № РД-06-005/04.01.2019г. [↑](#footnote-ref-2)
3. утвърден със заповед № РД-06-19/11.01.2019г. на председателя на КПКОНПИ за период от 6 (шест) години; [↑](#footnote-ref-3)
4. за 2019 г. годишният план за дейността е утвърден със заповед № РД-06-20 /11.01.2019г. на председателя на КПКОНПИ, изменен със заповед № РД 06-290/15.05.2019г. и заповед №РД 06-574 от 28.10.2019г. [↑](#footnote-ref-4)
5. Стратегически план за контролната дейност на Инспектората на КПКОНПИ за периода 2019-2024 г. [↑](#footnote-ref-5)
6. чл. 17 от Наредбата за структурата и минималната численост на инспекторатите, реда и начина за осъществяване на дейността им и взаимодействието със специализираните контролни органи [↑](#footnote-ref-6)
7. заповед № РД 06-515 от 21.09.2018г. на председателя на КПКОНПИ [↑](#footnote-ref-7)
8. съгласно заповед № РД 06-782/20.12.2018г. на председателя на Комисията [↑](#footnote-ref-8)
9. чл. 177, ал. 1 от ЗПКОНПИ [↑](#footnote-ref-9)
10. заповед № РД 06-44/23.01.2019г. на председателя на КПКОНПИ [↑](#footnote-ref-10)
11. чл. 171, ал. 2 и ал. 3, чл. 172, ал. 2 и ал. 4, т. 2, чл. 173, ал. 2 и ал. 3, чл. 174, ал. 2 и ал. 3, чл. 175, ал. 1-4 и чл. 176 от ЗПКОНПИ [↑](#footnote-ref-11)
12. одобрено със заповед № РД 06-17/10.01.2019г. на председателя на Комисията [↑](#footnote-ref-12)
13. заповед № РД 06-576/28.10.2019г. на председателя на Комисията [↑](#footnote-ref-13)
14. проведена в периода 16-18 октомври 2019г. [↑](#footnote-ref-14)